# ไมเคิล เบย์
ไมเคิล เบนจามิน เบย์  ผู้กำกับภาพยนตร์ชาวอเมริกัน เป็นที่รู้จักกันในชื่อ ไมเคิล เบย์ ผลงานของเขาจะโด่งดังในฐานะภาพยนตร์แอ็คชั่นทุนสร้างราคาสูง และมีสไตล์การลำดับภาพแบบรวดเร็วและการใช้สเปเชียลเอฟเฟ็คต์ โดยเฉพาะการใช้ระเบิดที่จะปรากฏในแทบทุกเรื่องของเขา ไมเคิล เบย์ได้โปรดิวซ์เซอร์และกำกับภาพยนตร์โด่งดังมากมายอาทิ อาร์มาเก็ดดอน: วันโลกาวินาศ (ปี 1998), เพิร์ล ฮาร์เบอร์ (ปี 2001) และภาพยนตร์ชุด ทรานส์ฟอร์มเมอร์ส (ปี 2007–ปัจจุบัน) ไมเคิล เบย์ เป็นผู้กำกับภาพยนตร์ที่สร้างรายได้มากกว่า 7.8 พันล้านดอลลาร์สหรัฐ ทั้งนี้เขายังเป็นผู้ก่อตั้งบริษัทผลิตสื่อโฆษณาชื่อ ดิ อินสติจูด เพื่อการพัฒนางานด้านสื่อโดยเฉพาะ เขายังเป็นผู้ร่วมก่อตั้งบริษัท แพลตินัม ดูนส์ บริษัทผลิตภาพยนตร์ที่มักจะหยิบผลงานสยองขวัญเก่า ๆ มาสร้างใหม่เช่น The Texas Chainsaw Massacre: ล่อมาชำแหละ (ปี 2003), The Amityville Horror: ผีทวงบ้าน (ปี 2005) ที่เกี่ยวกับบ้านผีสิงที่มีอยู่จริงในสหรัฐอเมริกา, The Hitcher: คนนรกโหดข้างทาง (ปี 2007), Friday the 13th: ศุกร์ 13 ฝันหวาน (ปี 2009), A Nightmare on Elm Street: นิ้วเขมือบ (ปี 2010)

แม้จะประสบความสำเร็จอย่างมากก็ตาม ผลงานของเขาที่ประสบความสำเร็จทางรายได้และคำวิจารณ์ในเชิงบวกนั้นมีอยู่ไม่กี่เรื่องเช่น เดอะ ร็อก: ยึดนรกป้อมมหากาฬ (ปี 1996) และ ทรานส์ฟอร์มเมอร์ส: มหาวิบัติจักรกลสังหารถล่มจักรวาล (ปี 2007)ในขณะที่เรื่องอื่น ๆ ซึ่งรวมถึงทรานส์ฟอร์มเมอร์สภาคต่อนั้นก็ได้รับคำวิจารณ์ในเชิงลบ

 ชีวิตช่วงต้น 
ไมเคิล เบย์ เกิดที่ ลอส แอนเจลิส รัฐแคลิฟอร์เนีย เขาถูกเลี้ยงดูโดยครอบครัวอุปถัมภ์คือ แฮร์ริเอ็ธ ผู้เป็นแม่ ที่มีกิจการร้านหนังสือและนักจิตวิทยาเด็ก และ จิม ผู้เป็นพ่อที่มีอาชีพเป็นนักการตลาด เบย์เติบโตมาแบบชาวยิว ปู่ของเขานั้นมีพื้นเพเป็นชาวรัสเซีย ญาติของเขาอีกคนนาม ซุซาน เบย์ เป็นภรรยาของนักแสดงระดับตำนานจาก สตาร์ เทรค นาม เลโอนาร์ด นิมอย (ซึ่งเป็นผู้ให้เสียงเซนติเนล ไพร์ม ในทรายส์ฟอร์เมอร์ส 3: ดาร์ค ออฟ เดอะ มูน) ปัจจุบัน ซูซาน เบย์เป็นหม้ายเนื่องจากเลโอนาร์ดได้เสียชีวิตไปแล้ว
เบย์ได้เข้ารับการศึกษาที่โรงเรียนครอสโรดส์ ในเมืองซานตาโมนิกา รัฐแคลิฟอร์เนีย ในช่วงวัยเด็กไมเคิล เบย์มักจะมีความสนใจด้านภาพยนตร์ตลอด ครั้งหนึ่งเขาเคยหยิบแท่งพลุไฟมาจุดใส่รถไฟของเล่นและทำการบันทึกวิดีโอด้วยกล้อง 8 มิลลิเมตรของแม่เพื่อสร้างเป็นภาพยนตร์สั้น แต่เหตุการณ์นั้นเขาถูกเพื่อนบ้านแจ้งว่าเขาเป็นผู้ก่อเหตุไฟไหม้ภายในบ้าน

 ด้านอาชีพ 
ไมเคิล เบย์ เริ่มทำงานด้านภาพยนตร์เมื่อเขาได้เข้าไปฝึกงานกับ จอร์จ ลูคัส ขณะนั้นเขาอายุเพียง 15 ปี โดยได้เข้าไปช่วยทำงานด้านสตอรี่บอร์ดในภาพยนตร์ อินเดียน่า โจนส์ ภาค 1: ขุมทรัพย์สุดขอบฟ้า ขณะนั้นเขารู้สึกว่าเข้าไปเป็นตัวปัญหาให้กับทีมงาน โอกาสชีวิตของเขาก็เปลี่ยนแปลงอีกครั้งหลังจากที่เขาได้ชมภาพยนตร์เรื่องนั้นและรู้สึกประทับใจมาก เขาจึงตัดสินใจที่จะเป็นผู้กำกับภาพยนตร์ให้ได้
เขาได้เข้าเรียนที่ มหาวิทยาลัยเวสเลยาน และจบการศึกษาในปี 1986 สาขาภาษาอังกฤษและภาพยนตร์ หลังจากเรียนจบเขาได้เรียนอีกครั้งที่ วิทยาลัย Art Center College of Design ที่เมืองพาซาเดนา ในวิชาภาพยนตร์ และได้เรียนคลาสเดียวกับ แซ็ค สไนเดอร์ อีกด้วย

 ชีวิตส่วนตัว 
ปัจจุบัน เบย์ยังครองชีวิตเป็นโสด เขามีบ้านพักอยู่ที่ ลอสแอนเจลิส และ ไมอามี โดยเขาเลี้ยงสุนัขพันธุ์ บลูมาสทิฟฟ์ ไว้เป็นเพื่อนจำนวน 2 ตัว ชื่อ "โบนครัชเชอร์" และ "เกรซ" ซึ่งเป็นชื่อจากตัวละครจากภาพยนตร์เรื่อง "Transformers" และ "Armageddon" ที่เบย์เป็นผู้กำกับ ก่อนหน้านี้เบย์ยังมีบลูมาสทิฟฟ์อีกตัวชื่อว่า "เมสัน" เขาเคยนำไปแสดงในภาพยนตร์เรื่อง "Tranformers" ภาคแรก แต่เมสันก็ได้เสียชีวิตระหว่างภาพยนตร์กำลังถ่ายทำในปี 2007 
ไมเคิล เบย์ มีนิสัยรักสุนัขและแมวมาก เขาเคยบริจาคเงินส่วนตัวให้กับกลุ่ม แอนิมอล เชลท์เตอร์ ซึ่งเป็นกลุ่มกองทุนที่ดูแลสุนัขและแมวจรจัดในสหรัฐอเมริกา

เดือนมีนาคม ปี 2016 นิตยสารโรลลิ่ง สโตน ได้รายงานว่าไมเคิล เบย์ มียานพาหนะรวมกันเป็นมูลค่ากว่า 50 ล้านดอลลาร์สหรัฐ อาทิ เครื่องบินเจ็ท Gulfstream G550 รวมถึงรถหรูอย่าง เบนท์ลีย์, เรนจ์ โรเวอร์, เอสคาเลด, เฟอร์รารี, ลัมโบกินี และเชฟโรเรต คาร์มาโร 2 คันที่ใช้ในการถ่ายทำภาพยนตร์ทรานส์ฟอร์เมอร์สด้วย

ผลงานภาพยนตร์

 ปี เรื่อง จัดจำหน่ายโดย 1995 แบด บอยส์: คู่หูขวางนรก   1996 เดอะ ร็อก: ยึดนรกป้อมมหากาฬ   1998 อาร์มาเก็ดดอน: วันโลกาวินาศ   2001 เพิร์ล ฮาร์เบอร์  2003 แบด บอยส์: คู่หูขวางนรก 2   2005 ดิ ไอซ์แลนด์: แหกระห่ำแผนคนเหนือคน   2007 ทรานส์ฟอร์มเมอร์ส   2009 ทรานส์ฟอร์มเมอร์ส: อภิมหาสงครามแค้น  2011 ทรานส์ฟอร์มเมอร์ส 3   2013 เพนแอนด์เกน: ไม่เจ็บ ไม่รวย  2014 ทรานส์ฟอร์มเมอร์ส: มหาวิบัติยุคสูญพันธุ์  2016 13 ชม. ทหารลับแห่งเบนกาซี  2017 ทรานส์ฟอร์มเมอร์ส: อัศวินรุ่นสุดท้าย  2019 6 ลับ ดับ โหด   2022 แอมบูแลนซ์: ปล้นระห่ำ ฉุกเฉินระทึก  

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ ไมเคิล เบย์
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1995  แบด บอยส์: คู่หูขวางนรก 12px 44%   41   6.8   $19,000,000  $141,407,024 1996  เดอะ ร็อก: ยึดนรกป้อมมหากาฬ 12px 67%   58   7.4   $75,000,000  $335,062,621 1998  อาร์มาเก็ดดอน: วันโลกาวินาศ 12px 43%   42   6.7   $140,000,000  $553,712,773 2001  เพิร์ล ฮาร์เบอร์ 12px 24%   44   6.2   $140,000,000  $449,220,945 2003  แบด บอยส์: คู่หูขวางนรก 2 12px 24%   38   6.6   $130,000,000  $273,340,010 2005  ดิ ไอซ์แลนด์: แหกระห่ำแผนคนเหนือคน 12px 40%   50   6.8   $126,000,000  $162,949,164 2007  ทรานส์ฟอร์มเมอร์ส 12px 57%   61   7.0   $150,000,000  $709,709,780 2009  ทรานส์ฟอร์มเมอร์ส: อภิมหาสงครามแค้น 12px 20%   35   6.0   $200,000,000  $836,303,693 2011  ทรานส์ฟอร์มเมอร์ส 3 12px 35%   42   6.2   $195,000,000  $1,123,794,079 2013  เพนแอนด์เกน: ไม่เจ็บ ไม่รวย 12px 50%   45   6.4   $26,000,000  $86,175,291 2014  ทรานส์ฟอร์มเมอร์ส: มหาวิบัติยุคสูญพันธุ์ 12px 18%   32   5.6   $210,000,000  $1,104,054,072 2016  13 ชม. ทหารลับแห่งเบนกาซี 12px 52%   48   7.3   $50,000,000  $69,411,370 2017  ทรานส์ฟอร์มเมอร์ส: อัศวินรุ่นสุดท้าย 12px 16%   27   5.2   $217,000,000  $605,425,157 2019  เน็ตฟลิกซ์' 6 ลับ ดับ โหด 12px 36%   41   6.1   $150,000,000    2022  แอมบูแลนซ์: ปล้นระห่ำ ฉุกเฉินระทึก 12px 67%   55   6.1   $40,000,000  $52,303,589 เฉลี่ย  รวม 12px 40%  44 6.4 $1.868 พันล้าน $6,502,869,568
16px  

สีแดง  สีส้ม  สีเขียว  

N/A  

$